Christo Maritz, 'n graad 9-leerder het die wapen in 1987 ontwerp.
Die ontwerp van die wapen is as volg saamgestel
Die gewel is van die ou Parel Vallei opstal
'n Venster in die gewel simboliseer insig ("intellegentia")
Die oop boek simboliseer wysheid ("sapientia")
Son en lig beklemtoon die boodskap vervat in die leuse "Sapientia et Intellegentia" wat beteken wysheid en insig, 'n Bybelse aanhaling wat by die heel eerste byeenkoms van leerders en personeel in Januarie 1986 gebruik is.
Die PV-monogram op ons skooltrui en op ons sport- en kulturele drag is gebore uit 'n poging om 'n simbool te vind wat minder formeel as die skoolwapen is, maar tog deftig genoeg sou wees as 'n embleem waarop ons almal trots kan wees. Die skoolhoof het aan die kunsonderwyser voorgestel dat die skool se PV-voorletters gebruik kan word om iets nuuts te skep. Mnr Francois Visser het met die HPV-monogram vorendag gekom wat onmiddellik aangegryp is deur skoliere, ouers en personeel.